Diari Oficial de la Generalitat Valenciana


Sumari del DOGV 7503, del 13-04-2015 (2015/3068)

RESOLUCIÓ de 31 de març de 2015, del director general d'Universitat, Estudis Superiors i Ciència, per la qual s'autoritza Covent Garden Soloists Academy com a centre autoritzat superior d'ensenyances artístiques de Música.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3068


Data del document
:   31-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 31 de març de 2015, del director general d'Universitat, Estudis Superiors i Ciència, per la qual s'autoritza Covent Garden Soloists Academy com a centre autoritzat superior d'ensenyances artístiques de Música. [2015/3068]  
El centre Covent Garden Soloists Academy va sol·licitar, mitjançant escrit dirigit a la Conselleria d'Educació, Cultura i Esport, l'inici de l'expedient per a l'autorització administrativa com a centre privat per a impartir ensenyances artístiques superiors de Música, que disposa del corresponent informe tècnic favorable emés pel Servici d'Infraestructures de la Secretaria Autonòmica d'Educació i Formació de la Conselleria d'Educació, Cultura i Esport.  
El Consell de Direcció de l'Institut Superior d'Ensenyances Artístiques de la Comunitat Valenciana, en la seua reunió de data 22 de juliol de 2014, va tindre coneixement de la dita sol·licitud d'autorització, i es va pronunciar favorablement respecte d'això.  
Vista la proposta del director de l'Institut Superior d'Ensenyances Artístiques de la Comunitat Valenciana. En virtut del que es disposa en la Llei Orgànica 2/2006, de 3 de maig, d'Educació, i de conformitat amb el que establix el Reial Decret 303/2010, de 15 de març, pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació, i fent ús de les atribucions que em conferix el Decret 140/2014, de 5 de setembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Autoritzar Covent Garden Soloists Academy com a centre autoritzat superior d'ensenyances artístiques de Música.  
  
Segon  
Covent Garden Soloists Academy, amb seu al carrer Trencall, número 4, de Llíria (València), es regirà pel que disposa la Llei Orgànica 2/2006, de 3 de maig, d'Educació, i les normes de desplegament que dicten l'Estat i la Generalitat; pel Reial Decret 303/2010, de 15 de març, pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació, i pel Decret 48/2011, de 6 de maig, del Consell, pel qual s'establix l'ordenació de les ensenyances artístiques superiors i es determina el marc normatiu per a la implantació dels plans d'estudis corresponents als títols superiors oficials en les diferents ensenyances artístiques superiors, en l'àmbit de la Comunitat Valenciana.  
  
  
Tercer  
Les ensenyances artístiques superiors oficials de títols superiors de Música que s'impartiran en este centre s'autoritzaran mitjançant una orde de la Conselleria d'Educació, Cultura i Esport.  
  
Quart  
Del que disposen les disposicions anteriors se'n donarà trasllat al registre de centres de la Conselleria d'Educació, Cultura i Esport perquè es realitzen les oportunes inscripcions.  
  
Contra esta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Formació, de la Conselleria d'Educació, Cultura i Esport, en el termini d'un mes a comptar de la publicació en el Diari Oficial de la Comunitat Valenciana.  
  
València, 31 de març de 2015.- El director general d'Universitat, Estudis Superiors i Ciència: Felipe Palau Ramírez.